id fi fi fi fi fi tr hu fi fi vo fi tr en pl fi fi fi fi fi en sv fr fi fi en fi fi fi fi pl fi fi fi fi fi fi fi fi id fi fi en fi fi fi fi fi pl fi fi fi fi fi en fi fi fi fi pl fi fi fi fi id fi fi en fi fi fi fi pl fi fi fi fi fi fi fi fi fi fi id fi fi en fi fi fi fi pl fi fi fi fi fi fi id fi fi en fi fi fi fi fi pl fi fi fi fi fi en fi fi fi fi pl fi fi fi fi fi fi fi id fi fi en fi fi fi fi fi pl fi fi fi fi fi en fi fi fi fi pl fi fi fi fi fi fi id fi fi en fi fi fi fi fi pl fi fi fi fi fi en fi fi fi fi pl fi fi fi fi fi id fi fi en fi fi fi fi fi pl fi fi fi fi fi fi fi en fi fi fi fi pl fi fi fi fi fi id fi fi en fi fi fi fi pl fi fi fi pt it ja de eo fi fi fi id fi fi en fi fi fi fi fi pl fi fi fi fi fi en fi fi fi fi pl fi fi fi fi id fi fi en fi fi fi fi fi pl fi fi fi fi fi en fi fi fi fi pl fi fi fi fi fi en ja de es fi fi fi fi fi nl fi fi nl sv fr fi fi fi fi id fi fi en fi fi fi fi fi pl fi fi fi fi fi fi en de fi fi fi fi pl fi fi fi fi fi en fi fi fi fi pl fi fi fi fi fi fi nl fi fi nl sv fr fi de fi fi fi id fi fi en fi fi fi fi pl fi fi fi fi fi id fi fi en fi fi fi fi pl fi fi fi fi fi id fi fi en fi fi fi fi fi pl fi fi fi fi ru en fi fi fi pl fi fi fi fi fi fi fi fi en sv fr fi fi fi nl fi kw fi fi fi fi fi ca fi fi nb fi ms fi fi fi fi fi fi fi fi fi fi fi fi fi fi th vi fi fi en fi als fi fi fi fi fi fi fi fi fi fi fi fi fi fi fi fi fi fi fi fi fi fi fi hbs_lat it fi fi fi fi fi fi fi fi fi fi fi sv fi fi fi fi fi fi fi fi en en
Keskustelun etusivu Aqua-webin keskustelualueet Akvaariopäiväkirjat ja projektit
Connect with your social network account
Pidä päiväkirjaa akvaariostasi, tai dokumentoi akvaarioprojektisi etenemistä täällä
Pitkin kevättä suunnitellut akvaarion hankkimista ja kesäkuun alussa sain tilattua. Juhannuksena akvaario saapui, sitten akvaarion asentelua ja pikkuhiljaa täyttelin. Hirvensarvisuolalla käynnistin. Mikä olikin mielenkiintoista kun koskaan ennen en ollu sillä käynnistellyt. Alkuun ei nitriitti tuntunut nousevan yhtään ja sitten yht`äkkiä testi olikin punajuurileimen väristä. Sen jälkeeen tuntui suorastaan epätoivoiselta kun nitriitti ei laskenut ollenkaan, eikä väri mahtunut edes värikartalle.
Mutta sitten 16 päivän kohdalla nitriitti laski todella nopeasti alle vuorokaudesa ei ollut enää yhtään.
Nyt ensimmäisetkin kalat hankittu. 15 kpl Kongontetroja. Alkuun olivat kovin arkoja ja pelästyivät jokaista liikettä mutta tänä aamuna kaikki tuli jo etulasiin kiinni kun lähestyin akvaariota.
Valaisin pitää vielä hankkia. Nyt käytössä kahden putken giant valaisin putket 90 cm. Hiukan liian lyhyet 150 cm pitkään akvaarioon ,mutta on noi kasvit kasvaneet mitä siellä on.
Pantterikiipijäkaloja olisi vielä tarkoitus hankkia kunhan niitä tulee saataville. Toistaiseksi ei ole näkynyt kaupassa. Selkäuimareitakin ajattelin hankkia.
Kesäloma mennyt aikalailla kalatonta akvaariota katellessa , mut nyt näyttää jo paremmalle kun ekat kalat akvaariossa ja piakkoin jotain lisää.
Eletään vielä sellaista aikaa, ettei kauppojen valikoimat ole parhaimmillaan. Mutta ongelma ei ole niin monimutkainen. Kerrot vaan myyjälle mitä kaloja haluat ja kuina monta niin pistävät seuraavaan tilaukseen. Liikkeen kanssa voit sopia hoitavatko he karanteerauksen vai hoidatko itse. Toki tämä vaikuttaa kalan hintaan.
Joo kävinkin jo tilaamassa pantterikiipijöitä. Ensiviikon torstaina tulevat kauppaan ja sitten karanteeni ja haen joskus myöhemmin.
Ja tosiaan olisi ollut hiukan halvempia jos olis hakenut kalat jo heti torstaina.
Tänään oli kauppaan tullut tilaamani pantterikiipijäkalat. Veikeän näköisiä pikku veijareita. Kovin pieniä vielä ovat n. 4 cm. Kävin pikaisesti katsomassa miltä näyttävät käyn sitten hakemassa kunhan karanteeni on ohi.
Yhden vanhan kannon joka on ollut joskus aikaisemmin toisessa akvaariossa poistin tästä uudesta. Se alkoi kuplimaan ja pinta oli mennyt pehmeäksi.
Alkuun sitä saavissa liottelin enkä huomannut mitään vikaa mutta nyt selvästi jotain lahoamista siinä oli.
Mutta toisaalta kun sen poistin
niin 7 v tytär sanoi että näyttää paljon paremmalta. Ja itsekin sitä pari päivää katsellut niin hyvältä näyttää vaikka sitä puuta ei enää olekaan akvaariossa.
Alkuun epäilin että riittääkö valo tolle tiikerilumpeelle mutta hyvin näyttää sekin kasvaneen kun jo 2 uutta lehteä siihen kasvanut.
Kongontetrat vaan vilkastuu päivä päivältä. Todella upeita kaloja. Vauhtia riittää ja onneksi niillä ei ole hampaita kun ruuan syövät jo sormista.
Ei tarvitse kun sormet laittaa vedenpinnan yläpuolelle niin hyppäävät haukkaamaan ruokaa.
Pantteri kiipijöitä on nyt 6 kpl akvaariossa. Kovin pieniä ovat vielä n. 5 cm.
Huolena vaan miten saada niille ruokaa kun kongot niin nopeita ja syövät kaiken mikä akvaarioon tippuu.
Kyllä ne kiipijätkin jotain saivat syödäkseen mutta ehkä hiukan liikaa joutu akvaarioon ruokaa laittamaan.
Saan kyllä panttereille ruokaan kun laittaa kädellä nenän eteen, mutta viikolla kun olen pois kotoa ja vaimo kaloja syöttää niin hän ei kyllä kättään akvaarioon laita. Vois varmaan kokeilla jotain muoviputken pätkää jonka laittaa kalan eteen ja siitä pudottaa uppoavaa ruokaa.
Ei kannata ruveta hirveesti ylimääräistä ruokaa uuteen akvaarion mättämään. Saat helposti koko kuvion sekaisin ja kohta on sekä kongot että pantterit entisiä. Kyllä ne sieltä ruokaa löytää, se ei ihan heti kesken lopu.
Viesti Kirjoittaja Tuoppi » 19:24, 22.08.2019
Mitäs mieltä olette onko jo kalasto maksimissaan nyt on 18 kongontetraa, 6 pantterikiipijäkalaa,5 harniskamonnia, 5 leväbarbia ja 2 palettikalaa.
Paristakin akvaarioliikkeestä kysellyt niin kaloja voisi vielä lisätä.
Mutta noista kun laskee sentti ja litra niin alkaa olemaan pikku hiljaa suositusten mukaiset.
Viimeeksi kaupassa sanottiin että kyllä vielä menee hyvin se 10 selkäuimaria mukaan ja jotain muutakin voi ottaa.
Selkäuimareita voisin vielä ottaa jos vaan mahtuu ja ehkä pari timanttikirjoahventa sekä mahdollisesti joku kyhmyotsa?
Akvaarioseurat: Suomen meriakvaarioseura facebook
Viesti Kirjoittaja Teemu Salonen » 22:39, 22.08.2019
Kyllä munkin mielestä mahtuu ainakin kyhmyotsast ja timantit. Selkäuimarit on vähän siinä kintaalla.
Viesti Kirjoittaja Tuoppi » 15:44, 30.08.2019
Tänään aamulla kalat käyttäytyivät oudosti. Aamulla kun valot syttyivät kalat tuli normaalisti kattomaan saako ruokaa ja söivätkin hyvin kun sitä saivat. Noin tunnin kun oli katellut niitä, minkä ajan olivatkin etulasin lähellä. Kunnes yht`äkkiä ilman mitään syytä leväbarbit ja kongot alkoivat singahtelemaan joka suuntaan . Ja vähänkin jos liikahdin menivät kannon taakse. n.2 h kyhjöttivät kannon takana kunnes tiputin muutaman hiutaleen akvaarioon. Sittenkin vaan yksi rohkea tuli syömään, mutta kun muut huomasivat että joku syö niin loputkin hyökkäsivät paikalle.
Sen jälkeen ovat taas ollet ihan normaaleja eivätkä pelästy vaikka akvaarion edessä liikettä onkin.
Ihmettelin vaan että mikä sai kalat ensin niin pelokkaiksi että pakoilivat ja sitten piiloutuivat.
Muut kalat käytäytyivät ihan normaalisti.
Akvaarioseurat: Suomen meriakvaarioseura facebook
Viesti Kirjoittaja Teemu Salonen » 19:03, 30.08.2019
Levikset nyt säikkyvät kaikki mahdollisia pikku-ukkoja ja kongot lähtee siitä sit messiin Ei mitään vakavaa siis.
Viesti Kirjoittaja Tuoppi » 12:24, 08.09.2019
Vihdoin sain valaisimen hankittua Econlux SunStrip 35 Fresh Led 145 cm. se ei ihan yksinään riitä mutta ei raaskinut kahta ostaa. Sen sisäksi on vielä yksi 90cm aquastar putki käytössä. Huomattava ero valaistuksessa on nyt verrattuna 2kpl 90cm loisteputkeen.
Hiilidioksidia ei akvaariossa ole kovin paljoa. Tiedä sitten väheneekö se nyt valaistuksen myötä entisestään. Vähän suunnitellut hiilarilaitteen hankkimista.Eheim CO2 SET:tiä 600 suositteli kaupassa. Kattoo nyt vähän aikaa pärjääkö ilman.
Palettikalat on saanu poikasia . Kongot kuteneet pariinkin kertaan, pantterit seuraa vieressä kutupuuhia ja syövät kudun heti myös kongot syövät itse kutua.
Akvaarioseurat: Suomen meriakvaarioseura facebook
Viesti Kirjoittaja Teemu Salonen » 02:25, 09.09.2019
Pikkuhiljaa se hiilidioksidipitoisuus nousee kun kalat kasvaa ja lisääntyy. Paletit kun kerran aloittaa niin siitä ei sitten loppua tule...
Hiilidioksidin lisääminen erikseen on tarpeetonta jos ei ole tarkoitus tavoitella jotain viidakkomaisemaa. Viidakkomaisema taas vaatii valolta paljon. Ja runsas valo taas vaatii lannoitukselta paljon. Runsas lannoitus taas vaatii sitä hiilidioksidia ja... No varmasti ymmärrät. Kasvit kasvavat sen heikoimman lenkin mukaan.
Jos sinulla ei ole kasvien kasvatuksen suhteen selkeitä tavotteita ja riittävästi tietoa ja taitoa huomaat nopeasti hassanneesi ison summan rahaa turhiin purkkeihin ja purnukoihin ja hiilidioksidinlevitin pulputtaa kaasua levättyneeseen altaaseen jossa pari sitkeintä karvalehden oksaa koittaa jotenkin pärjätä. Eikä sähkölasku mahdu postiluukusta
Viesti Kirjoittaja Tuoppi » 18:40, 12.09.2019
Viikon verran uusi valaisin valaissut akvaariota niin nyt alkanut pistiakin kasvamaan. lyhyemmällä valaisimella aina ajautui lampun alta pois niin vaan näivettyi.
Palettikalan poikaset edelleen hengissä ainakin osa mutta eiköhän ne joku kohta syö. Ei niille ole paikkaa mihin laittaisi.
Ja tuo hiilari levitin niin tosiaan en ole sitä hankkimassa vaikka sitä monesti jo suositeltu. Katselen rauhassa miten homma paremmalla valaisimella toimii. Ja jos liikaa valoa niin tota saa himmennettyä tai jos liian vähän saa tosta nykysestä kirkkaammaksi.Alkuun laitoin vaan 75% valaisutehon.
Viesti Kirjoittaja Tuoppi » 13:47, 14.09.2019
Onkos toi PH nyt pikkusen liian korkea noille mun panttereille(6,5-7) ja kongoille(6-7) kun on nyt 7,4
Vaikuttikos toi hiilidioksidi ph. kun se nousee niin ph laskee?
Jos toi ph on liikaa niin mites sen sais parhaiten alemmas?
Turve-uutetta torumin on akvaariossa mut se ei taida laskea ph värjää vaan vettä.
Akvaarioseurat: Suomen meriakvaarioseura facebook
Viesti Kirjoittaja Teemu Salonen » 19:13, 17.09.2019
Millä testillä noi tulokset on saatu? Tuntuvat nimittäin olevan vähän ristiriidassa keskenään. Noin alhaisella KH:lla pitäisi päin olla aivan toisenlaisia ongelmia pH:n suhteen.
Viesti Kirjoittaja Tuoppi » 15:06, 19.09.2019
No tarkalleen en tiedä millä on mitattu kun kävin helsingin akvaariokeskuksessa ja siellä mittasi.
itellä on vaan nh4 no3 ja no2 tippatestit. Niitäkin on hiukan vaikea tulkita kun on jonkinasteinen värisokeus. Kypsytys vaiheessa ja sen jälkeen joka kerta kun kaloja hankkinut niin samalla vienyt näytteen kauppaan.
Akvaarioseurat: Suomen meriakvaarioseura facebook
Viesti Kirjoittaja Teemu Salonen » 00:42, 20.09.2019
Faktatietoa ei ole, mutta käsittääkseni siellä suositaan tetran testejä jotka eivät ole kovinkaan tarkkoja. Suosittelen hankkimaan JBL:n testit tai testauttamaan veden liikkeessä, joka käyttää niitä. Saat vähän tarkempaa tietoa mitä altaassa tapahtuu.
Viesti Kirjoittaja Tuoppi » 17:43, 20.09.2019
Tänään kävin taas testauttamassa veden helsingin akvaariokeskuksessa.
Mainitsin tuosta että olisi joku ristiriita kh ph suhteen. Siihen sanottiin että on kyllä ihan kohdallaan akvaariovedestä mitattuna.
Nyt kuitenkin hiukan eri tuloksia kun tänään mittasivat. Enkä kyllä muistanut kysyä millä testeillä testaavat. Ja aika moni muukin asia mitä piti kysyä niin unohtui.No ensi kerralla kirjoitan ylös jos jotain pitää muistaa.
Rauta ja Kalium olivat laskeneet reippaasti edellisestä mittauksesta. Johtuuko siitä että uusi valaisin ollu 2 viikkoa käytössä ja kasvit ovat kasvaneet huomattavasti paremmin kun ennen.
Yksi uusi kala tuli tuossa aiemmin hankittua sullkaripsimonni.
Palettikalan poikaset harventunut mutta vielä niitäkin uiskentelee akvaariossa. Ja kaupassakin sanottiin että jos kasvavat isommiksi niin voivat vaihtaa johonkin muihin kaloihin. Tosin eiköhän ne loput joku syö jossain vaiheessa.
Jos tuohon nyt jotain vielä mahtuu niin saa suositella mieluusti jotain afrikkalaista kalaa.
Selkäuimareita nyt en ole ottamassa mitä aikaisemmin harkitsin.
Akvaarion lämmitinkin tuli tänään samalla hankittua. Asentelen jossain vaiheessa. Tällä viikolla ensimmäistä kertaa laski lämpö akvaariossa alle 26c.
No kohta taas lämmitys menee päälle niin tuskin tarvitsee edes lämmitintä mutta ompahan varalla ettei lämpötila putoa liian alas.
Akvaarioseurat: Suomen meriakvaarioseura facebook
Viesti Kirjoittaja Teemu Salonen » 22:16, 20.09.2019
Testeissä on pakko olla jotain vialla. Noin pehmeässä vedessä pH ei kertakaikkiaan voi pysyä neutraalissa tai sen päälle. Noin pehmeässä vedessä pH pääsee helposti romahtamaan aivan liian alas ja se taas ei ole akvaarion elämän kannalta kovinkaan hyvä asia.
Suosittelen lämmöllä hankkimaan ne JBL:n testit. Niissä ei lievä(?) värisokeuskaan haittaa kun testitulksen tulkinta tapahtuu kahden koeputken avulla.
Viesti Kirjoittaja pirjoh » 15:24, 22.09.2019
Niin ja ph mittarietakin on myynnissä..
Viesti Kirjoittaja Tuoppi » 20:15, 06.12.2019
No noita testejä ei ole vielä tullu hankittua , mutta kaikki näyttää ihan ok. Kalat elää ja polskii niinkuin ennenkin.
Jokunen kalakin tullu hankittua lisää.
Tiedä sitten onko jo liikaakin kaloja mutta akvaariolinnan sekä helsingin akvaariokeskuksen mukaan vielä voisi lisätäkin.
2 palettikalaa+ poikaset+ yksi ekasta poikueesta selvinnyt n.2cm pituinen
Selkäuimareita suositeltiin n.10-20 kpl sekä voisi ottaa vielä pari sokkeloripsaria.
Käärmekalat tykkää kastemadoista. Tänään kävin kaivamassa niille matoja ja taas hyvin maistuivat. Sulkaripsarikin muutaman madon söi.
Aika isoja matoja olivat niin ei kongot niitä saanu syötyä. Pantterit söi jonkusen madon mutta ei niillekään kelvannu ne mitä käärmeet söi.
Viesti Kirjoittaja Tuoppi » 15:34, 20.12.2019
Tänään sain sokkeloripsimonnit 3 kpl. Selkäuimareiden sekaan näyttivän menevän.
Ihan kiva kun ei ole vielä pakkaset tulleet niin sai taas matoja tänään kaivella käärmekaloille.
Sen verran noi ripsarit kiinnostaa että suunnitelmissa toinen akvaario mihin niitä voisi ottaa enempi. 3 metriä pitkä mahtuisi. Vaimo ei kyllä ole vielä siihen lämmennyt. Mutta katellaan jos jossain vaiheessa isomman saisi hankittua.
Viesti Kirjoittaja Tuoppi » 16:41, 21.12.2019
Tänään putsasin ulkosuodattimen ekaa kertaa. Fluval g6 . En nyt ihan varma ollut tarviiko sitä putsata vai ei virtaus näytti ihan hyvältä.
Mutta kun oli putsattu niin huomasi kyllä eron että eihän se vesi enää niin hyvin kiertänytkään.24 viikkoa oli käytössä. Siinä ja siinä olisko tarvinnu vielä putsata mut jos sen puolenvuoden välein putsaa niin eipä tuo ainakaan mikään iso homma ole.
Toinen ulkkari on Eheim 2426 eXperience 350. Se on nyt ollu käytössa syyskuun alusta näyttää siitä vielä vesi virtaavan läpi. Tiiä siitä kuinka usein pitäs putsata mut kaupassa sano että 2-3 kk välein kuormituksesta riippuen. No kuormitusta en niin tiedä ehkä se selviää kun sen sit putsaa.
Akvaarioseurat: Suomen meriakvaarioseura facebook
Viesti Kirjoittaja Teemu Salonen » 17:04, 21.12.2019
Tuo ulkosuodattimien puhdistustarve on todellakin hyvin tapauskohtaista. Riippuu niin monesta tekijästä. Altaan koosta, muodosta, letkujen sijoittelusta, kuormituksesta, suodatusmateriaaleista, suodattimen mitoituksesta, pohjamateriaalista ja vaikka mistä. Harvemmin niihin kuitenkaan useimmin tarvii koskea kun kerran puolessa vuodessa.
Viesti Kirjoittaja kr70 » 23:46, 21.12.2019
Onko niissä jonkinlainen esisuodatin? Sellainen on minusta todella hyödyllinen: Jos se on rakennettu niin, että sen saa helposti pois, sen voi pestä usein ja kunnolla, niin biologista suodatusta tarvitsee häiritä harvoin. Itselläni on imuletkussa kiinni Eheim Prefilter ja puhdistan sen kerran viikossa vedenvaihdon yhteydessä.
Näytä: Kaikki viestit1 päivä7 päivää2 viikkoa1 kuukausi3 kuukautta6 kuukautta1 vuosi Järjestä: JulkaisijaPäiväysOtsikko Suunta: NousevaLaskeva
Palaa sivulle “Akvaariopäiväkirjat ja projektit”
↳   Uutisaiheet, artikkelit ja kommentit
↳   Bugit ym. ongelmat
↳   Akvaariopäiväkirjat ja projektit
↳   Monnit ja nuoliaiset
↳   Malawi ja Tanganjika
↳   Malawi ja Tanganjika - Ostetaan
↳   Malawi ja Tanganjika - Myydään
↳   Malawi ja Tanganjika - Lahjoitetaan
↳   Meri- ja murtovesi
↳   Merivesi - Ostetaan
↳   Merivesi - Myydään
↳   Merivesi - Lahjoitetaan
↳   Lammikot, karpit, kultakalat ja kotimaiset kalat
↳   Muut kalat ja eliöt
↳   Hoito, ongelmat ja kalataudit
↳   Kasvit ja sisustus
↳   DIY, eli tee se itse
↳   Yleistä keskustelua (akvaario)
↳   Discussion in English
↳   Ostetaan - Kalat ja muut elävät
↳   Ostetaan - Kasvit
↳   Ostetaan - Akvaariot, akvaariopaketit ja tekniikka
↳   Ostetaan - Muuta
↳   Ostetaan - Merivesi
↳   Ostetaan - Malawi ja Tanganjika
↳   Myydään - Kalat ja muut elävät
↳   Myydään - Kasvit
↳   Myydään - Akvaariot, akvaariopaketit ja tekniikka
↳   Myydään - Muuta
↳   Myydään - Merivesi
↳   Myydään - Malawi ja Tanganjika
Aqua-webin testit, äänestykset ja OT
↳   "Off-Topic" ja äänestykset
↳   Testit ja räpellykset
Aqua-webin erityisryhmät ja yhteistyökumppanit
↳   Aapelin Akvaario - Akvaarioon.fi
↳   Seurat, ryhmät ja järjestöt
↳   Turun Akvaarioystävät ry
Kaikki ajat ovat UTC+03:00
Keskustelufoorumin ohjelmisto phpBB® Forum Software © phpBB Limited
Käännös: phpBB Suomi (lurttinen, harritapio, Pettis)